My Sonneblom | Sonneblom
+0000k312008bUTCFri, 09 May 2008 10:37:16 +0000 17, 2007 · Filed under Die lewe en sy dinge	· Tagged blom, gras, koue, Sonneblom, wind
So paar maande terug sien ek ‘n bossie buite my agterdeur. Net toe ek die ding wou uitruk, sê my man vir my dis ‘n sonneblom. En natuurlik los ek dit toe dadelik net daar. Elke dag kyk ek hoe groei my sonneblom. Die arme sonneblom moes ook alle soorte abuse deurmaak, van karre wat bo-oor haar ry tot die hond wat oor haar hardloop.
Die van julle wat al lank hier lees weet dat ek geen tuin het nie as gevolg van die gebouery hier. Ek begeer ‘n grasperk en ‘n tuin wat ek kan nurse. Langs die sonneblom is so piepklein stukkie van die fynste sagste gras wat begin groei het. So ek vertroetel my blom en grassies vreeslik. Ons het intussen weer aangegaan met pleisterwerk, en met dit kom werkers en sand ens. Ek het hulle mooi gevra om nie oor die gras te ry met die kruiwaens nie en nie my sonneblom seer te maak nie. Hulle het my mooi laat verstaan dit help nie ek vra hulle sulke goed nie, want hulle kan dit nie waarborg nie. So, toe span ek dit toe.
En my sonneblom word groter en groter. Haar stam is al meer as 2 meter hoog. Elke dag kyk ek of het sy al ‘n kop gemaak. Verlede week was dit verbitterlik koud hier by ons. Die wind het skielig met stormsterkte begin waai, en my sonneblom het in die proses seergekry. Omgeval. My seun het in die koue en reen uitgegaan en my blom weer opgetel en haar gemaak staan met hulp van ‘n stok wat hy langs die stam ingekap het. Die afgelope paar dae het die blare net meer en meer gehang. My hart was so seer. Ek gaan loer nou om te kyk of is daar nie dalk bietjie lewe nog oor nie. En raai wat? Sy het haar blare opgetel, en sy het begin kop maak. Ek is so bly. Ek glo nie sy gaan ‘n baie groot blom hê nadese nie. Maar daar is hoop. Ek sal ‘n foto van die blom kom plaas wanneer sy geblom het.
Dit maak seker nie saak hoeveel wind en storms mens moet deurmaak in die lewe nie, jy kan altyd weer opstaan en blom……………. Jy moet net kan wil….
+0000k312008bUTCFri, 09 May 2008 10:50:52 +0000 17, 2007 @ 3:02
Man, dis nou ‘n dierbare storie! Ek wil nou nie my naam te veel vergat hier nie, maar ek dink jou sonneblompie kon jou liefde aanvoel. (Ja, ja, ek’s weird, ek weet!)
+0000k312008bUTCSat, 10 May 2008 08:46:39 +0000 17, 2007 @ 3:02
Dis so ‘n inspirerende storie. En ek stem saam, opstaan en aangaan is waaroor die lewe gaan. Ek hoop uit my hart uit jou sonneblom oortref jou grootste verwagtings… Ek wag vir die foto!!
+0000k312008bUTCTue, 13 May 2008 11:12:16 +0000 17, 2007 @ 3:02
Jinne, dat jou ou sonneblommetjie al die “abuse” oorleef het. Wag vir die foto hoor!
Dis so waar wat jy daar sê, ‘n mens kan altyd weer opstaan en aangaan, die wil moet net daar wees.
+0000k312008bUTCWed, 14 May 2008 10:08:06 +0000 17, 2007 @ 3:02
Dis nou sommer inspirasie vir die dag. Baie nice, dankie. En ja, ons wag vir daai foto! 😉
+0000k312008bUTCSun, 18 May 2008 00:19:57 +0000 17, 2007 @ 3:02
Nice storie! Ek hoop jou sonneblom blom ekstra mooi vir jou!
+0000k312008bUTCMon, 19 May 2008 22:23:04 +0000 17, 2007 @ 3:02
Dis nou ‘n mooi storie…..
+0000k312008bUTCWed, 21 May 2008 15:16:59 +0000 17, 2007 @ 3:02
Watter eenvoudige, mooi storie, so aangrypend! Daai sonneblom groei nou sommer in my hart. Sal uitkyk vir die foto’s.
+0000k312008bUTCSat, 24 May 2008 16:18:39 +0000 17, 2007 @ 3:02
Het net kom inloer om te hoor hoe gaan dit nou met Sonneblom?
+0000k312008bUTCMon, 26 May 2008 14:16:04 +0000 17, 2007 @ 3:02
Kom, kom, jy raak nou net so useless soos ek! 😀
+0000k312008bUTCWed, 28 May 2008 10:18:15 +0000 17, 2007 @ 3:02
Waar is jy Sonnie? Hoop jy is OK?
+0000k312008bUTCThu, 29 May 2008 07:06:59 +0000 17, 2007 @ 3:02
Pragtige storie. Jy moet weer van die sade plant.
+0000k302008bUTCMon, 02 Jun 2008 19:46:08 +0000 17, 2007 @ 3:02
Hey, ou Sonnie, dit was goed om weer bietjie van jou te hoor. Jong, kom braak al die gal uit jou sisteem. Jy weet mos ons het bree skouers. Moet net nie heeltemal wegraak nie.